Sep 18,2017
ఇన్ఫోసిస్‌కు మరో ఎదురు దెబ్బ!
బెంగళూరు : దేశంలోని రెండో అతిపెద్ద ఐటీ కంపెనీ ఇన్ఫోసిస్‌కు దెబ్బ మీద దెబ్బ తగులుతోంది. ఈ మధ్య కాలంలోనే ఆ కంపెనీ సీఈవో విశాల్‌ సిక్కా రాజీనామా మర్చిపోకముందే తాజాగా మరో సీనియర్‌ అధికారి వైదొలిగారు. ఇన్ఫోసిస్‌ సీనియర్‌ వైస్‌ ప్రెసిడెంట్‌ సంజరు రాజగోపాలన్‌ రాజీనామా చేసినట్టు సోమవారం ప్రకటించారు. 2014 ఆగస్టు నుంచి ఇన్ఫీలో పని చేస్తున్నట్టు తెలిపారు. సిక్కా రాజీనామా అనంతరం రాజగోపాలన్‌ కూడా కంపెనీ నుంచి వైదొలుగుతారని అంచనాలు వెలువడ్డాయి. కంపెనీ అభివృద్ధిలో రాజగోపాలన్‌ గత కొంత కాలంగా కీలక పాత్ర పోషిస్తూ వస్తున్నారు.
మీ స్నేహితులకు రికమెండ్ చెయ్యండి